als_Latn dik_Latn sag_Latn
Këto ditë Marina ka surprizuar ndjekësit e saj në Instagram me postimin e disa videove, ku ajo shfaqet me kokore dhe xhaketë lëkure duke i dhënë një motorri sportiv Suzuki në autostradë me një shpejtësi që kalon 140 km/orë.
Papritur, bukuroshja e "Procesit Sportiv" e cila gjithmonë është njohur për ëmbëlsinë në ekran dhe hermetizmin e jetës private, shfaq një anë "të egër" të saj, siç është pasioni për sportin e bukur, por edhe të rrezikshëm të motorrit.
"Më jep një adrenalinë të paparë" pohon Marina për Anabel.al. Ajo tregon se ka rreth një vit që ka mësuar motorrin, por mamaja e saj nuk e di ende. Madje ka gjasa që nëna ta mësojë nga ky lajm i Anabel.al, se vajza e saj e cila ëndërron të bëhet gjykatëse, ka udhëtuar nga Durrësi në Vlorë me motorr.
Me rritjen e temperaturave, prezantuesja planifikon të udhëtojë edhe më shpesh me motorr këtë verë. Deri tani, Marina tregon se ka provuar vetëm motorrë të tipit Yamaha dhe Suzuki dhe shpreson që shumë shpejt ta blej një.
Mesa duket përveçse e ka pasion, udhëtimet e këtyre ditëve me motorr, i japin Mariës një "shkarkesë stresi" nga tensioni i punëve, pasi nesër ( e dielë) ajo së bashku me motrën e saj Luana Vjollca dhe Ledion Liçon do të prezantojnë natën finale të Top Fest 11 në Pallatin e Kongreseve. Por nuk do të ketë mundësi për pushime, pasi menjëherë (12 Qershor) do të rinisë "Procesin Sportiv" që do t'i kushtohet Kampionatit Botëror të Futbollit dhe do të transmetohet çdo ditë në Top Channel.
als_Latn als_Latn als_Latn als_Latn als_Latn